Weigela Middendorf | September 2019
Ka Sehloohong Weigela Middendorf
Re tla u tsebisa semela se thahasellisang - weigela. A re ke re bue ka litšobotsi tsa taiga, hammoho le ka ho lema le ho li hlokomela tšimong. Re tla u ruta mokhoa oa ho phatlalatsa semela, mokhoa oa ho omela ka nepo le ho sebetsana le tse senyang lijalo le maloetse. Na ua tseba? Semela sena se ne se bitsoa moprofesa oa Jeremane oa k'hemistri le botany'hule Christian Ehrenfried von Weigel.
https://lezgka.ru st.lezgka.ru © Weigela Middendorf 2019 MATTHEU 8 SSO61SO - Yare ha a theohile thabeng, - Bible Search
MATTHEU 7 MATTHEU 9
Ho fodiswa molepera.
1Yare ha a theohile thabeng, matshwele a mangata a mo latela. 2Mme bonang, ha tla molepera ho yena, a mo kgumamela, a re: Morena, ha o rata, o na le matla a ho nntlafatsa. 3Jesu a nanabetsa letsoho, a mo ama, a re: Ke a rata, o ntlafale. Yaba lepera la hae le fola hang. 4Jesu a re ho yena: O iponele, o se ke wa bolella motho; o mpe o ye, o ipontshe ho moprista, mme o hlahise mpho e laetsweng ke Moshe, e tle e be bopaki ho bona.
Ho fodiswa mohlanka wa molaodi.
5Eitse ha Jesu a kena Kapernauma, molaodi wa lekgolo a tla ho yena, a mo rapela, 6a re: Morena, mohlanka wa ka o rapaletse tlung; o omeletse ditho, mme o kula hampe. 7Jesu a re ho yena: Ke tla ya, ke mo fodise. 8Empa molaodi wa lekgolo a bua, a re: Morena, ha ke na tokelo ya hobane o kene tlung ya ka; o mpe o bue polelo feela, mme mohlanka wa ka o tla fola. 9Hobane le nna, ke leng motho ya buswang ke ba bang, ke na le bahlabani ba katlase ho nna; mme ha ke re ho e mong: Eya, o a ye; le ho e mong: Tloo, o a tle; le ho mohlanka wa ka: Etsa hoitseng, o a ho etse. 10Jesu, ha a mo utlwa, a tsota, mme a bolella ba mo latelang, a re: Kannete ke a le bolella, ke re: Ha ke eso ho bone tumelo e kalo, le Iseraeleng. 11Ke a le bolella, ke re: Ba bangata ba tla tswa botjhabela le bophirimela, mme ba tla dula dijong le Abrahama, le Isaaka, le Jakobo mmusong wa mahodimo. 12Empa bara ba mmuso ba tla lahlelwa lefifing le kantle, moo dillo di tla ba teng le ditsikitlano tsa meno. 13Yaba Jesu o re ho molaodi wa lekgolo: Eya, o etsetswe kamoo a dumetseng kateng. Mme mohlanka wa hae a fola nakong yona eo.
Ho fodiswa mohwehadi wa Petrose le ba bang
14Jesu ha a etla tlung ya Petrose, a fumana mohwehadi wa hae a robetse, a jewa ke febere. 15Yare ha a mo amile letsoho, febere ya mo tlohela, mme a tsoha, a mo sebeletsa.
16Yare mantsiboya, ha tliswa ho yena ba bangata ba nang le batemona, a leleka meya ho bona ka polelo feela; a fodisa bohle ba seng monate; 17hore ho etsahale ho boletsweng ke moporofeta Esaia, ha a re: O inketse mefokolo ya rona, o ipelesitse malwetse a rona.
18Jesu ha a bona hobane matshwele a maholo a mo teetse hare, a laela barutuwa hore ba mo tshedisetse mose. 19Ebile e mong, e leng mongodi, o mo atamela, a re ho yena: Moruti, moo o yang teng, leha e le kae le kae, ke tla o latela. 20Jesu a re ho yena: Diphokojwe di na le mesima, le dinonyana tsa lehodimo di na le matlo; empa Mora motho ha a na moo a ka samelang hlooho ya hae teng. 21E mong wa barutuwa a re ho yena: Morena, ntumelle, ke ye ho epela ntate pele. 22Empa Jesu a re ho yena: Ntatele, o lese bafu ba epele bafu ba bona.
23Eitse ha a kene sekepaneng, barutuwa ba hae le bona ba kena. 24Mme bonang, ha tsoha sefefo se seholo lewatleng, sekepana sa ba sa apeswa ke maqhubu a metsi; empa Jesu yena o ne a robetse. 25Yaba barutuwa ba hae ba mo atamela, ba mo tsosa, ba re: Morena, re pholose; re a timela! 26A re ho bona: Batho ba tumelo e nyenyane, le boi keng na? Yaba o ema, a kgalemela meya le lewatle; mme kgutso e kgolo ya eba teng. 27Batho bao ba tsota haholo, ba re: Enwa ke ya jwang, ha a utluwa le ke meya le lewatle?
Ba babedi ba nang le batemona ba fodiswa.
28Yare ha a fihlile mose wane, naheng ya Bagadarene, a kgahlanyetswa ke batho ba babedi ba nang le batemona, ba tswa mabitleng; e ne e le ba hlanyang hampe, hoo ho neng ho se motho ya ka betang pelo ho feta ka tsela eo. 29Ba howa, ba re: Taba ya rona le wena keng, Mora wa Modimo? Na o tlile mona ho re hlokofatsa, e eso ho be nako ya teng na? 30Mme hojana le bona, mohlape o moholo wa bo o le teng, wa dikolobe tse fulang. 31Batemona ba mo rapela, ba re: Ha o re leleka mona, o re romele mohlapeng wa dikolobe. 32A re ho bona: Eyang. Yaba ba tswa, ba ya dikolobeng; mme hang, mohlape wohle wa dikolobe wa mathela selomong, wa itihela lewatleng, mme tsa eshwa metsing. 33Yaba badisa ba baleha; ha ba fihla hae, motseng, ba bolela ditaba tseo tsohle, le tse hlahetseng ba neng ba ena le batemona. 34Yaba ba motse kaofela ba tswela ho kgahlanyetsa Jesu, mme ha ba mmona, ba mo rapela haholo, hore a tlohe naheng ya bona.